شەفەق نیوز/ وەزارەت دارایی عراق، ئمڕوو پەنجشەممە، دەسکردە سپۆنسەرکردن مووچەی خانەنشینەیل مەدەنی و سەربازی ئەرا مانگ نیسان.
وەزارەتەگە لە بەیاننامیگ رەسیە ئاژانس شەفەق نیوز وت: دەسکردە سپۆنسەرکردن مووچەی خانەنشینەیل لەبنەمای بڕیار ئەنجومەن وەزیرەیل، و ئەوەسا ١٠٠ هەزار وەگەرد مووچەی یەک مانگ وەناونشان "بیمەی گرانی بازاڕ" بەشەو کریەێدە ئەو خانەنشینەیلە ک مووچەیان لە ٥٠٠ هەزار دینار کەمترە.
وەزارەتەگە لەبان ئیدارەی بانکەیل رەشید و رافدەین و دەزگای خانەنشینی دووپات لە تەواکردن بەشەوکردن مووچەی خانەنشینەیل مەدەنی و سەربازی وە کارت ئەلکترۆنی کرد.
